stanford-oval/wikipedia huggingface dataset:
שנות ה-70 של המאה ה-17
אירועים בולטים בעולם > מלחמה ופוליטיקה > מלחמות

1676-1675: מלחמת המלך פיליפ (אנ') – על רקע מתיחות מתמשכת בנוגע לסחר, התאחדה קואליציה של שבטים אמריקאים ילידים תחת הנהגת ווַאמפָּנוֹאֶג (אנ') ויצאו למלחמה מול המתיישבים הפוריטנים האנגלים ובני בריתם המוהיקנים (אנ').
התפשטות סיאם – טקסין הגדול, המלך הסיאמי, מאחד סביבו כוחות רבים ומשנה את מאזן הכוחות בדרום מזרח אסיה: לאורך העשור מרחיקים הסיאמים את קו הגבול המתוח מול בורמה ומשתלטים על שטחן של מספר ממלכות סמוכות.
אירועים בולטים בעולם > מלחמה ופוליטיקה > אירועים פוליטיים משמעותיים

2 במאי 1670 – צ'ארלס השני נותן אישור קבוע לחברת מפרץ הדסון לסחר בפרווה באמריקה הצפונית
18 בינואר 1671 – שודד הים הנרי מורגן משתלט על פנמה סיטי, בוזז אותה ומעלה אותה באש
1 בינואר 1673 – התחילה העברת דואר סדירה בין ניו יורק לבין בוסטון
19 בפברואר 1674 – נחתמת אמנת וסטמינסטר ששמה קץ למלחמות הולנד-אנגליה. ניו אמסטרדם עוברת לשליטה אנגלית
10 בנובמבר 1674 – מלחמות הולנד-אנגליה: כפי שנדרש ממנה באמנת וסטמינסטר מוותרת הולנד על שטחי הולנד החדשה בצפון אמריקה לטובת אנגליה
2 באוגוסט 1675 – נחנך בית הכנסת הפורטוגזי באמסטרדם
2 בנובמבר 1675 – ייסודה הרשמי של העיר מדיין
אירועים בולטים בעולם > כלכלה

פרק זה לוקה בחסר. אנא תרמו לוויקיפדיה ו.
עשור זה הוא חלק מתקופה רחבה יותר בה תופעת הגילדות הולכת וצוברת תאוצה בצפון מרכז אירופה, וקיימת במידה מסוימת במקומות נוספים באירופה. בשנת 1678 נוסדת בקופנהגן גילדת הפרוונים.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
1677-1678 - התפרצות חמורה של אבעבועות שחורות במושבות הבריטיות באמריקה הצפונית, ומתועדת במיוחד בבוסטון ובפרובינציה של מפרץ מסצ'וסטס, קוטלת רבים, מותירה רבים משורדיה עם לקויות, וגוררת צעדי בידוד מחמירים וניסיונות מוקדמים לאפיין את המגפה.
התפרצות דבר ששכחה בעשור הקודם באירופה מתפרצת מחדש ברחבי העולם ומכה בצפון אפריקה, טורקיה, פולין, הונגריה, אוסטריה וגרמניה, ואזורים נוספים בצפון אירופה.
מדע וטכנולוגיה

פרק זה לוקה בחסר. אנא תרמו לוויקיפדיה ו.
1675 - גילוי הבקטריות על ידי אנטוני ואן לוונהוק, שנחשב לאבי תורת המיקרוביולוגיה.
29 באוקטובר 1675 – גוטפריד וילהלם לייבניץ עושה שימוש לראשונה ב-S ארוכה, ∫, בתור סימן לאינטגרל
1679 - דני פפן ממציא מכונה עם דגם עיצוב ("עיצוב פפן"), הפועלת כסיר לחץ, על פי עקרונות הקיטור ובפועל נחשבת כמנוע הקיטור הראשון.
תרבות

פרק זה לוקה בחסר. אנא תרמו לוויקיפדיה ו.
1677 - מתפרסם הספר תורת המידות של ברוך שפינוזה, שמציג רעיונות חדשניים בנוגע למוסר, שמשפיעים מאות שנים קדימה.
אישים בולטים

פרק זה לוקה בחסר. אנא תרמו לוויקיפדיה ו.
הערות שוליים

↑  American-Indian Wars, ערוץ ההיסטוריה
↑  Geacron
↑  תאילנד, באתר אנציקלופדיה בריטניקה
↑  THE GUILDS OF COUNTRIES OVERSEAS, ספריית האוניברסיטה של לונדון
↑  George C. Kohn, Encyclopedia of Plague and Pestilence: From Ancient Times to the Present
↑  היסטוריה של הדבר, באתר אנציקלופדיה בריטניקה
↑  History of Microbiology - Hooke, van Leeuwenhoek, and Cohn, Biology LibreTexts Library
↑  הפניה לערך באנגלית - Steam digester
↑  מיהו פילוסוף הפילוסופים ברוך שפינוזה?, באתר אנציקלופדיה אאוריקה
| עשורים במאה ה-17 |
| --- | --- | --- |
|  | << • 1600–1609 • 1610–1619 • 1620–1629 • 1630–1639 • 1640–1649 • 1650–1659 • 1660–1669 • 1670–1679 • 1680–1689 • 1690–1699 • >> |  |
| --- | --- |
בקרת זהויות :  KulturNav: 2e0e8663-d292-4834-a2c9-b8940bb37f67
קולוניית קרנברוק

״התלמיד שנענש״, ציור של ג'ורג אוניל מקולוניית קרנברוק
הציור - ״בחולי ובבריאות״ של תומאס ובסטר, מקרנברוק
קולוניית קרנברוק (באנגלית: Cranbrook Colony) הייתה קבוצה של אמנים שהתיישבו בכפר קרנברוק, אזור קנט מ-1853 ואילך בהשראתם של הציירים ההולנדים והפלמים של המאה ה-17. הם נטו לצייר סצנות של חיי היומיום שהם ראו סביבם באזור הכפרי של קנט שבו הם חיו, בדרך כלל סצנות של החיים בבית - בישול, שטיפה, ילדים משחקים ופעילויות משפחתיות אחרות.
הקבוצה החלה עם הצייר פרדריק הארדי שאהב את הנוף סביב הכפר והתיישב שם בשנת 1853. הצטרף אליו כעבור ארבע שנים המורה שלו, תומאס ובסטר, והסטודיו שלהם היה בית ישן ברחוב הראשי, שבו התגורר הרדי בקומת הקרקע.
הקבוצה התפתחה בצורה רופפת ולא רשמית. אמנים אחרים שהצטרפו במהרה להרדי ולוובסטר היו אחיו של פרדריק הרדי, ג'ורג' הרדי, ג'ון קלקוט הורסלי וג'ורג' ברנרד אוניל (שהתחתן עם בת דודתו של הורסלי אמה קלקוט), וגם ג'ורג' הנרי בוגון ואוגוסטוס מאלרידי היו מבקרים שם לעיתים תכופות. האמנים ובני משפחותיהם יצרו קשרים חזקים והיו פעילים בקהילה המקומית של הכפר, ומילאו תפקיד פילנתרופי בקרנברוק.
יצירותיהם היו בעיקרן רומנטיות של הנופים הכפריים ותמונות סנטימנטליות של פשטות, שהיה להם ביקוש גדול על ידי התעשיינים באזור המידלנדס.
"סגנון קרנברוק היה פופולרי מאוד, והיו לו חיקויים רבים", כולל ויליאם הנרי נייט; האמנים שלו המשיכו מסורת של "תמונות קטנות ישנות עד סוף המאה".
הערות שוליים

↑  Hardy, Kimber G. (2016). The Hardy Family of Artists: Frederick Daniel, George, Heywood, James and their descendants. Woodbridge, Suffolk UK: ACC Art Books Ltd.
↑  Wolverhampton Art Gallery (2010). The Cranbrook Colony Fresh Perspectives. Wolverhampton Art Gallery
↑  Christopher Wood, Victorian Painting, Boston, Little, Brown & Co., 1999; p. 313.
יד אנה פרנק

| --- | --- |

 מידע כללי
 סוג:  אנדרטה 
 על שם:  אנה פרנק
 מיקום:  יער הקדושים 
 מדינה:  ישראל 
 הקמה ובנייה
 תקופת הבנייה:  ? – 2 במאי 2011
 תאריך פתיחה רשמי:  2 במאי 2011 
 
 קואורדינטות:  31°46′38″N 35°01′51″E﻿ / ﻿31.777194444444°N 35.030888888889°E﻿ / 31.777194444444; 35.030888888889
  (למפת הרי ירושלים מוגדלת) יד אנה פרנק(למפת הרי ירושלים רגילה) יד אנה פרנק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יד אנה פרנק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יד אנה פרנק
 
יד אנה פרנק הוא אתר הנצחה לאנה פרנק הנמצא ביער הקדושים סמוך למערת בני ברית.
האתר נחנך ב-2 במאי 2011, ביום הזיכרון לשואה ולגבורה. לאורך כ-400 מטרים מוצבים עמודים ועליהם פרטים על אנה פרנק - נערה יהודייה שנספתה בשואה והיומן שכתבה בשנות המסתור פורסם בכל העולם. על העמודים גם ציטוטים מיומנה, בעיקר קטעים הקשורים בעץ הערמונים אותו ראתה מחלון חדרה. על אחד העמודים יש התייחסות של הסופר וניצול השואה פרימו לוי ליומנה של אנה פרנק.
בקצה האתר הונח פסל מתכת של הפסל פיט כהן יהודי ניצול שואה מהולנד שבדומה לאנה, הסתתר בבית במלחמת העולם השנייה. הפסל מתאר חדר ובו כיסא בודד עליו יכול לשבת אדם ככלוא בחדר ולהביט על עץ הערמונים עם העלים המחומשים הנמצא בחוץ.
הפסל של פיט כהן
התייחסות פרימו לוי לאנה פרנק
פרטים על אנה פרנק
עץ הערמונים ביומנה של אנה פרנק
עץ הערמונים ביומנה של אנה פרנק
פיט כהן על הפסל שיצר לזכר אנה פרנק
מרד התרנגולים

| --- | --- |
הכרזה בעברית של הסרט
הכרזה בעברית של הסרט
 בימוי:  פיטר לורד ניק פארק
 הופק בידי:  פיטר לורד ניק פארק דוד ספרוקסטון
 תסריט:  קארי קירקפטריק על פי סיפור מאת: פיטר לורד ניק פארק
 עריכה:  מארק סולומון
 שחקנים ראשיים:  ג'וליה סוואלה מל גיבסון טימותי ספול פיל דניאלס טוני היגארט מירנדה ריצ'רדסון
 מדבבים:  ג'וליה סוואלה מירנדה ריצ'רדסון בנג'מין ויטרו ג'יין הורוקס אימלדה סטונטון טוני הייגארת' טימותי ספול פיל דניאלס מל גיבסון Lynn Ferguson 
 מוזיקה:  ג'ון פאוול הארי גרגסון ויליאמס
 צילום:  דייב אלכס ריברט טריסטן אוליבר פרנק פאסינגהאם
 אנימטור:  Loyd Price 
 מדינה:  בריטניה בריטניה ארצות הברית ארצות הברית
 חברת הפקה:  ארדמן אנימציות דרימוורקס אנימציות
 חברה מפיצה:  דרימוורקס
 שיטת הפצה:  וידאו על פי דרישה 
 הקרנת בכורה:  ארצות הברית 23 ביוני 2000 בריטניה 30 ביוני 2000 ישראל 12 באוקטובר 2000
 משך הקרנה:  84 דקות
 שפת הסרט:  אנגלית
 סוגה:  סרט פנטזיה, סרט לכל המשפחה, סרט ילדים, סרט קומדיה 
 מקום התרחשות:  אנגליה 
 תקציב:  $45,000,000
 הכנסות:  $224,834,564
 הכנסות באתר מוג'ו:   chickenrun
 פרסים:  ראו רשימה
 סרט הבא:  מרד התרנגולים: עלייתם של הנאגטס (2023)
 אתר רשמי
 דף הסרט ב־IMDb
 
מרד התרנגולים (באנגלית: Chicken Run) הוא סרט קומדיה משפחתית בריטי בסטופ מושן של ארדמן אנימציות ודרימוורקס אנימציות מ-2000. הסרט בוים על ידי פיטר לורד וניק פארק, נכתב על ידי קארי קירקפטריק והופק על ידי פיטר לורד, ניק פארק ודוד ספרוקסטון.
העלילה עוקבת אחר חבורת תרנגולות המנסה לברוח מהחווה שלהם כאשר אלו מגלים כי בעלי החווה יעברו ממכירת ביצים למכירת פשטידות עוף. בסרט מדבבים ג'וליה סוואלה, מל גיבסון, טימותי ספול, פיל דניאלס, טוני היגארט ומירנדה ריצ'רדסון.
הסרט היה להצלחה קופתית גדולה עם הכנסות של 224,834,564 דולר, בנוסף לכך הוא דורג כסרט ה-16 ברווחיותו בשנת 2000; הסרט היה גם להצלחה ביקורתית גדולה.
עלילה

הסרט מתחיל בניסיון בריחה כושל של הגיבורה, ג'ינג'ר. לאחר מכן מתברר שג'ינג'ר מנסה בהתמדה ובעקשנות להימלט מחוות התרנגולות, הנראית כמחנה שבויים, כאשר היא מנסה כל פעם שיטה אחרת ותמיד נתפסת ומושלכת לצינוק. ג'ינג'ר לא מפסיקה לתכנן וליזום מבצעי בריחה כי היא יודעת שכל תרנגולת שלא עומדת במכסת הביצים סופה לנחות בסיר הבישול. לביצוע מבצעי הבריחה היא נעזרת בתרנגולות האחרות ובזוג עכברים המספקים לה ציוד וחומרים "מוברחים".
יום אחד "עף" תרנגול קרקס אמריקאי בשם רוקי מעל החווה ונוחת בתוכה. הוא מפיח תקוות חדשות בג'ינג'ר שחושבת שרוקי מסוגל לעוף. היא מאמינה שלכל התרנגולות יש סיכוי לברוח מן החווה לאחר שרוקי ילמדן לעוף. רוקי לא טורח להעמיד את ג'ינג'ר על טעותה ונהנה מן החיים הטובים בחווה, כאשר כל התרנגולות מעריצות ומפנקות אותו.
כיוון שתפוקת הביצים בחווה יורדת בעקביות ועמה הרווחים, מחליטה בעלת החווה, גברת טווידי, להפסיק את ייצור הביצים ומזמינה מכונה תעשייתית לייצור פשטידות עוף. היא מקווה להפוך בכך את החווה הכושלת לעסק מצליח.
לאחר הרכבת המכונה לייצור פשטידות נלקחת ג'ינג'ר לשמש כשפן הניסיונות לבדיקת תקינות המכונה. רוקי מצליח במאמצים רבים לחלץ את ג'ינג'ר מגורלה כפשטידת עוף ועקב כך יוצאת המכונה מכלל שימוש.
לאחר שג'ינג'ר מגלה את תוכניתה של גברת טווידי לגבי התרנגולות ולאחר שהיא מגלה את האמת על יכולתו של רוקי "לעוף" עולה במוחה הרעיון להיעזר בידיעותיו של התרנגול הזקן פוולר, ששימש בצעירותו כקמע בחיל האוויר הבריטי, לשם בניית מטוס שעימו יעופו כל התרנגולות לחופש. התרנגולות כולן מתגייסות למבצע והמטוס נבנה בהצלחה בעוד מר טווידי מצליח לתקן את מכונת הפשטידות. לאחר מכן נשלח מר טווידי לאסוף את כל התרנגולות ולהכניסן למכונה, אולם אלה מצליחות לקשור אותו בחבלים ולהכין את המטוס להמראה.
בגלל ההמולה שבחוץ יוצאת גברת טווידי מביתה חמושה בגרזן ומנסה למנוע את המראת המטוס כאשר היא אוחזת בחוט תאורה המחובר אליו. ג'ינג'ר ורוקי מנסים להפיל אותה ומצליחים לגרום לה לקטיעת החוט על ידי הגרזן. עקב כך נוחתת גברת טווידי מן האוויר לתוך פתח האוורור של מכונת הפשטידות הנסתמת ומתפוצצת והורסת את כל האסם. הסרט מסתיים בכך שהתרנגולות מקימות מושבה בתוך שמורת טבע לציפורים.
שחקנים

להלן הדמויות ומדבביהם במקור, המדבב/ת בעברית מופיע/ה בסוגריים.
ג'ינג'ר – ג'וליה סוואלה (סיון שביט); תרנגולת אינטליגנטית הנבחרת להציל את חברותיה התרנגולות.
רוקי רודס – מל גיבסון (אבי קושניר); תרנגול קרקס אמריקאי המנסה לעזור לג'ינג'ר להציל את החווה.
מליסה טווידי – מירנדה ריצ'רדסון (יעל עמית); בעלת חוות התרנגולות.
מר טווידי – טוני הייגארת' (איציק סיידוף); בעל החווה. חושד באופן קבוע בניסיונות הבריחה של התרנגולות ומזהה את ג'ינג'ר כמנהיגתן, אך חשדותיו מוטלים בזלזול על ידי גברת טויידי.
פוולר – בנג'מין ויטרו (אלי גורנשטיין); תרנגול קמע בחיל האוויר הבריטי בדימוס.
ניק – טימותי ספול (אוהד שחר); עכברוש שמנמן וחכם המבריח סחורה לתרנגולות בחווה.
פטשר – פיל דניאלס (אבי אוריה); עכברוש רזה המשמש כשותפו של ניק.
באבס – ג'יין הורוקס (ליליאן ברטו); תרנגולת שמנה, תמימה ורפת שכל.
באנטי – אימלדה סטונטון (נורית כהן); תרנגולת ספקנית בנוגע לתוכנית הבריחה של ג'ינג'ר.
מאק – לין פרגסון (חן ליאוני); העוזרת הסקוטית החכמה של ג'ינג'ר. המבטא הסקוטי הכבד שלה וחוסר היכולת של רוקי להבין מה היא אומרת הם בדיחה חוזרת בסרט.
הפקה

מרד התרנגולים היה סרט האנימציה העלילתי הראשון באורך מלא של ארדמן אנימציות. הסרט בוים על ידי ניק פארק ופיטר לורד.
פיתוח הסרט החל ב-1995 על ידי לורד ופארק, ב-1996 קיבל הסרט מימון מחברת ההפצה פאת'ה וב-1997 הצטרפו דרימוורקס אל ההפקה. במהלך הפקת הסרט נעשה שימוש ב-30 סטים עם 80 אנימטורים ו-180 בכלל ההפקה.
קבלה > ביקורת

הסרט זכה לביקורות חיוביות בעיקר באתר Rotten Tomatoes זכה הסרט לציון של 97 אחוז המבוסס על 153 חוות כעת עם דירוג ממוצע של 8.1/10. באתר Metacritic זכה הסרט לציון של 88 מתוך 100 המבוסס על 125 חוות דעת..
קבלה > הכנסות

הסרט היה להצלחה קופתית כאשר גרף 106,834,564 דולר בארצות הברית, 118,000,000 דולר מחוץ לארצות הברית ו-224,834,564 דולר ברחבי העולם כולו. בסוף השבוע הראשון להקרנותיו גרף הסרט 17,506,162 דולר מ-2,491 בתי קולנוע ודורג שני בקופות. בסוף השבוע השני להקרנותיו גרף הסרט 13,192,897 דולר לאחר שהורחב ל-2,851 בתי קולנוע שהקרינו אותו ודורג רביעי בקופות. זהו סרט הסטופ מושן הרווחי ביותר בהיסטוריה בארצות הברית..
קבלה > פרסים ומועמדויות

| פרס | קטגוריה | תוצאה |
| --- | --- | --- |
| פרסי אנני | הסרט הטוב ביותר | מועמדות |
| פרסי אנני | ההישג האישי הטוב ביותר בבימוי (ניק פארק ופיטר לורד) | מועמדות |
| פרסי אנני | ההישג האישי הטוב ביותר בכתיבה (מרגרט פראנס) | מועמדות |
| פרסי באפט"א לקולנוע | הסרט הבריטי הטוב ביותר | מועמדות |
| פרסי באפט"א לקולנוע | האפקטים הוויזואליים הטובים ביותר | מועמדות |
| פרס בחירת המבקרים | הסרט המונפש הטוב ביותר | זכייה |
| פרסי Dallas-Fort Worth Film Critics | הסרט המונפש הטוב ביותר | זכייה |
| פרסי אמפייר | הבימוי הבריטי הטוב ביותר (ניק פארק ופיטר לורד) | מועמדות |
| פרסי אמפייר | הסרט הבריטי הטוב ביותר | מועמדות |
| פרסי אמפייר | הבכורה הטובה ביותר (ניק פארק ופיטר לורד) | מועמדות |
| פרסי האקדמיה האירופית לקולנוע | הסרט הטוב ביותר | מועמדות |
| פרסי מבקרי הקולנוע של פלורידה | הסרט המונפש הטוב ביותר | זכייה |
| פרסי בראשית | הסרט המונפש הטוב ביותר | זכייה |
| פרסי גלובוס הזהב | הסרט הטוב ביותר – מוזיקלי או קומי | מועמדות |
| פרסי מבקרי הקולנוע של קנזס סיטי | הסרט המונפש הטוב ביותר | זכייה |
| פרסי מבקרי הקולנוע של לאס וגאס | סרט המשפחה הטוב ביותר | זכייה |
| פרסי מבקרי הקולנוע של לוס אנג'לס | הסרט המונפש הטוב ביותר | זכייה |
| פרסי המועצה הארצית לסקירה: | הסרט המונפש הטוב ביותר | זכייה |
| פרסי מבקרי הקולנוע של ניו יורק | הסרט המונפש הטוב ביותר | זכייה |
| פרסי מבקרי הקולנוע של פיניקס | הסרט המונפש הטוב ביותר | זכייה |
| פרסי מבקרי הקולנוע של פיניקס | סרט המשפחה הטוב ביותר | זכייה |
| פרסי מבקרי הקולנוע של פיניקס | הפסקול המקורי הטוב ביותר (ג'ון פאוול והארי גרגסון ויליאמס) | מועמדות |
| פרסי לווין | הסרט הטוב ביותר – אנימציה או מיקסד מדיה | זכייה |
| פרסי לווין | הסאונד הטוב ביותר | מועמדות |
| פרסי מבקרי הקולנוע הדרום מזרחיים | הסרט הטוב ביותר | מועמדות |
פסקול

פסקול הסרט הולחן על ידי ג'ון פאוול והארי גרגסון ויליאמס ויצא ב-20 ביוני 2000..
כל השירים נכתבו או הולחנו על ידי ג'ון פאוול והארי גרגסון ויליאמס אלא אם צוין אחרת.
| רשימת רצועות> מס' | רשימת רצועות> שם | רשימת רצועות> אמן | רשימת רצועות> משך | רשימת רצועות>  | רשימת רצועות>  | רשימת רצועות>  | רשימת רצועות>  | רשימת רצועות>  | רשימת רצועות>  |
| --- | --- | --- | --- | --- | --- | --- | --- | --- | --- |
| 1. | Opening Escape  |   | 3:39 |  |  |  |  |  |  |
| 2. | Main Titles  |   | 3:24 |  |  |  |  |  |  |
| 3. | The Evil Mr. Tweedy  |   | 4:22 |  |  |  |  |  |  |
| 4. | Rats!‎  |   | 1:09 |  |  |  |  |  |  |
| 5. | Chickens Are Not Organized  |   | 1:01 |  |  |  |  |  |  |
| 6. | We Need a Miracle  |   | 2:03 |  |  |  |  |  |  |
| 7. | Rocky and the Circus  |   | 3:51 |  |  |  |  |  |  |
| 8. | Flight Training  |   | 3:39 |  |  |  |  |  |  |
| 9. | A Really Big Truck Arrives  |   | 5:58 |  |  |  |  |  |  |
| 10. | Cocktails and Flighty Thoughts  |   | 1:56 |  |  |  |  |  |  |
| 11. | Babs' Big Break  |   | 1:40 |  |  |  |  |  |  |
| 12. | Flip, Flop and Fly  | אליס הול | 2:08 |  |  |  |  |  |  |
| 13. | Up on the Roof  |   | 3:08 |  |  |  |  |  |  |
| 14. | Into the Pie Machine  |   | 3:10 |  |  |  |  |  |  |
| 15. | Rocky, a Fake All Along  |   | 3:28 |  |  |  |  |  |  |
| 16. | Building the Crate  |   | 3:32 |  |  |  |  |  |  |
| 17. | The Wanderer  | דיון דימוקי | 2:47 |  |  |  |  |  |  |
| 18. | The Chickens Are Revolting  |   | 2:45 |  |  |  |  |  |  |
| 19. | Lift Off  |   | 3:41 |  |  |  |  |  |  |
| 20. | Escape to Paradise  |   | 4:58 |  |  |  |  |  |  |
| משך כולל: | משך כולל: | משך כולל: | 58:19 |  |  |  |  |  |  |
משחק וידאו

משחק וידאו המבוסס על הסרט יצא ב-3 בנובמבר 2000 בפורמט תלת-ממד והיה פרודיה רופפת לסרט "הבריחה הגדולה".
הערות שוליים

1 2 3 4  Chicken Run, באתר Box Office Mojo
↑  2000 Worldwide Grosses, באתר Box Office Mojo
↑  Rex Weiner, ‏Aardman on 'Run'‎, באתר מגזין וראייטי, 10 באפריל 1997
1 2  Timothy Spall, ‏Fowl Play: The Making of Chicken Run, ‏Picture Production
↑  מרד התרנגולים (2000), באתר Rotten Tomatoes; אוחזר ב-12 ביוני 2014
↑  מרד התרנגולים, באתר Metacritic; אוחזר ב-12 ביוני 2014
↑  Income weekend - June 23-25, 2000, באתר Box Office Mojo
↑  Income weekend: June 30-July 2, 2000, באתר Box Office Mojo
↑  Genres: Animation - Stop Motion, באתר Box Office Mojo
↑  Chicken Run, באתר AllMusic
| פרס איגוד מבקרי הקולנוע האמריקאי לסרט האנימציה הטוב ביותר |
| --- | --- | --- |
| שנות ה-90 | באג לייף/נסיך מצרים (1998) ‏•‏‏ צעצוע של סיפור 2 (1999) |  |
| העשור הראשון של המאה ה-21 | מרד התרנגולים (2000) ‏•‏‏ שרק (2001) ‏•‏‏ המסע המופלא (2002) ‏•‏‏ מוצאים את נמו (2003) ‏•‏‏ משפחת סופר-על (2004) ‏•‏‏ וולאס וגרומיט והארנב הקטלני (2005) ‏•‏‏ מכוניות (2006) ‏•‏‏ רטטוי (2007) ‏•‏‏ וול-E (2008) ‏•‏‏ למעלה (2009) |  |
| העשור השני של המאה ה-21 | צעצוע של סיפור 3 (2010) ‏•‏‏ רנגו (2011) ‏•‏‏ ראלף ההורס (2012) ‏•‏‏ לשבור את הקרח (2013) ‏•‏‏ סרט לגו (2014) ‏•‏‏ הקול בראש (2015) ‏•‏‏ זוטרופוליס (2016) ‏•‏‏ קוקו (2017) ‏•‏‏ ספיידרמן: ממד העכביש (2018) ‏•‏‏ צעצוע של סיפור 4 (2019) |  |
| העשור השלישי של המאה ה-21 | משפחת מיטשל ומלחמתה במכונות (2021) ‏•‏‏ גיירמו דל טורו מציג: פינוקיו (2022) ‏•‏‏ ספיידרמן: ברחבי ממדי העכביש (2023) |  |
| --- | --- |
בקרת זהויות :  BnF: cb136055664 (data)  GND: 4606217-8  LNB: 000350669  SUDOC: 055303870  VIAF: 217114614   WorldCat (עם VIAF): 217114614
Skin (סרט קצר, 1995)

| --- | --- |

 בימוי:  וינסנט או'קונל
 הופק בידי:  Tapson/Steel Films
 תסריט:  שרה קיין 
 שחקנים ראשיים:  יואן ברמנר מארשה רוז
 מדינה:  הממלכה המאוחדת 
 הקרנת בכורה:  אוקטובר 1995
 משך הקרנה:  11 דקות
 שפת הסרט:  אנגלית
 דף הסרט ב־IMDb
 
Skin הוא סרט קצר באורך 11 דקות בבימויו של וינסנט או'קונל, בכיכובם של יואן ברמנר ומארשה רוז. הסרט הופק על ידי Tapson/Steel Films וצולם בספטמבר 1995.‏ התסריט נכתב בקיץ של אותה שנה על ידי המחזאית הבריטית שרה קיין.
הסרט הוקרן לראשונה בפסטיבל הסרטים של לונדון באוקטובר 1995, ולאחר מכן הוקרן בהקרנת בכורה טלוויזיונית בערוץ 4 ב-17 ביוני 1997. בתחילה, הסרט תוכנן להיות משודר בשעה 21:40, אך לבסוף שודר בשעה 11:35 מאחר שמנהלי הערוץ חששו מתיאורי האלימות והגזענות שבסרט, על פי הצהובון "דיילי מייל", הסרט הוא "אחת התוכניות האלימות ביותר והפוגעניות ביותר שנעשו עבור הטלוויזיה במדינה זו". וינסנט או'קונל היה מועמד לפרס "דוב הזהב" בקטגוריה "הסרט הקצר הטוב ביותר" בפסטיבל הסרטים הבינלאומי בברלין לשנת 1996.‏
התסריט של הסרט היה רק העבודתה השנייה של קיין, שנכתב אחרי יצירת הביכורים שלה "ארורים" בשנת 1995, אבל לפני "פדרה מאוהבת". התסריט נכלל באוסף המלא של יצירותיה של שרה קיין, Sarah Kane: Complete Plays, שיצא לאור בשנת 2001.‏
ברמנר ורוז, שמעולם לא נפגשו קודם לכן לפני הפקת סרט זה, הכירו והפכו לזוג במהלך הצילומים. לזוג נולדה בת, בשם הרמוני, על שם הבמאי הרמוני קורין.
תקציר העלילה

בילי, גלוח ראש צעיר, מצטרף למתקפה גזענית אלימה ואכזרית על מסיבת חתונה שחורה בבריקסטון, לונדון, אבל אחר כך מוצא את עצמו נמשך למארשה, אישה שחורה שדירתה נראית מחלונו. הוא מבקר את מרשה והזוג מקיים יחסי מין. מנקודה זו, דינמיקת הכוחות בין השניים מתחילה להתהפך: בסצנות נפרדות, היא סוטרת את פניו שוב ושוב כשהוא קשור למיטה, מאכילה אותו אוכל לכלבים, ומקרצפת את הקעקועים שלו עם אקונומיקה. לבסוף, מרשה חורטת את שמה על גבו. למרות התחנונים שלו, היא נפרדת ממנו ומוצאת נחמה עם קאת, שותפה לדירה, בעוד שבילי לוקח מנת יתר של סמים ונוויל מציל את חייו.
שחקנים ודמויות

| שם השחקן/ית | שם הדמות |
| --- | --- |
יואן ברמנר: בילי
מארשה רוז: מארשה
אגניישקה ליגט: קאט
ימי אג'יבאד: נוויל
דייב אטקינס: אמא
ג'יימס באנון: טרי
דומיניק ברונט: מרטין
גרג דונלדסון: ניק
הערות שוליים

↑  "Skin (1995) - Channel 4 film review". channel4.com. נבדק ב-2007-03-12.
1 2  "IN-YER-FACE THEATRE". Aleks Sierz. נבדק ב-2007-03-12.
↑  Sierz, Aleks; Saunders, Graham (3 ביוני 2004). "Skin". The Literary Encyclopedia. נבדק ב-2007-03-12. {{cite web}}:  (עזרה)
↑  "Skin (1995)". imdb.com. נבדק ב-2007-03-12.
↑  Kane, Sarah (2001). Sarah Kane: Complete Plays. London: Methuen. ISBN 0-413-74260-1.
↑  Hattenstone, Simon (1 ביולי 2000). "A sad hurrah". guardian.co.uk. נבדק ב-2007-03-13. {{cite web}}:  (עזרה)
משה ראוכברגר

| --- | --- |
אין תמונה חופשית
 לידה:  12 בדצמבר 1937 טבת ה'תרצ"ח רומניה
 פטירה:  18 באוקטובר 2020 (בגיל 82) א' בחשוון ה'תשפ"א ירושלים, ישראל
 מקום קבורה:  בית הקברות שדה יהושע
 מקום מגורים:  חיפה
 השתייכות:  ליטאים
 רבותיו:  הרבנים: דב מאיר רובמן, ראובן כ"ץ, אהרן כהן, מאיר חדש, חיים שמואלביץ, יוסף שלום אלישיב ועוד
 בת זוג:  שרה (לבית סגל); חיה חרמונה (לבית ליבוביץ); גיטה (לבית קלינרמן)
 צאצאים:  אליעזר ראוכברגר
 
 רב שכונת בת גלים
 רב שכונת הדר עליון
 יו"ר מחלקת הכשרות ברבנות חיפה
 חבר מועצת הרבנות הראשית
 יו"ר איגוד רבני השכונות בישראל
 
 פרסים והוקרה:  פרס מפעל חיים מטעם [המועצה הדתית חיפה
הרב משה ראוכברגר (טבת ה'תרצ"ח, 12 בדצמבר 1937 – א' בחשוון ה'תשפ"א, 18 באוקטובר 2020) היה רב חרדי-ישראלי, כיהן כרב שכונת רמת הדר וכחבר במועצת הרבנות הראשית. לפני כן שימש וכרב שכונת בת גלים בחיפה, מנהל מחלקת הכשרות ברבנות חיפה וכיו"ר ועד רבני השכונות בישראל. ממלא מקום רבה הראשי של חיפה.
ביוגרפיה > ראשית חייו

נולד ברומניה למרדכי יהודה (מרקוס), סוחר, ובלומה. את מלחמת העולם השנייה עבר כילד במחנה מעצר בטרנסניסטריה שרוב יושביו מתו במהלך המלחמה מרצח, מחלות ורעב. לאחר המלחמה שבה משפחתו לעיירת מולדתם, אך ברחה ונמלטה לארץ ישראל, שם התיישבו בחיפה. למד בישיבת תפארת ישראל בחיפה, ובמקביל הדריך בבני עקיבא. לאחר תום לימודיו בתפארת ישראל, עבר ללמוד בישיבת פוניבז' בבני ברק. כאשר החיכוכים בין דרכה של בני עקיבא לדרכה של הישיבה גברו, נתנה לו הישיבה את הבחירה האם לעזוב את בני עקיבא ולהמשיך בישיבה או להפך. הוא החליט לעזוב את פוניבז' ולעבור לתיכון יבנה, אך בהשפעת החזון איש הוא עבר למספר חודשים ללמוד בישיבת לומז'ה בפתח תקווה. לאחר מכן למד כשש שנים בישיבת חברון שם התקרב אל ראש הישיבה הרב אהרון כהן והמשגיח הרב מאיר חדש. לאחר נישואיו עבר לישיבת מיר, שם דבק ברב חיים שמואלביץ. בהוראת רבי ישראל אלתר, למד פסיקת הלכה. קיבל סמיכה לרבנות עיר לאחר מבחן אצל הרב יוסף שלום אלישיב, וכן נסמך מהרבנים אליעזר יהודה פינקל, זלמן סורוצקין, חיים שמואלביץ, משה חברוני, אליעזר יהודה ולדנברג ובצלאל ז'ולטי. בהמשך חייו היה לתלמידו ומקורבו של הרב יוסף שלום אלישיב.
ביוגרפיה > רבנות

בסביבות 1968, עוד בטרם הגיע לגיל 30, התמנה לרב שכונת בת גלים בחיפה, והיה לרב הצעיר בישראל באותה העת. ב-1972 היה אחד מנציגי רבני השכונות בוועדה שבחרה את הרבנים הראשיים לישראל. ניהל את המאבק נגד העבודות על הקמת מסילת הרכבת בבת גלים בשבת. ב-1974 התמודד על תפקיד רבה האשכנזי של חיפה, אך זכה בקול אחד בלבד והפסיד לרב שאר ישוב כהן. בהמשך, התמנה לרב שכונת רמת הדר, ולראש מחלקת הכשרות ברבנות חיפה. ב-1993 הקים את "ארגון רבני השכונות" המאגד את רבני השכונות בישראל. היה יו"ר ועד עובדי המועצה הדתית חיפה.
בשנת 1998 נבחר למועצת הרבנות הראשית. במועצה, היה אחראי על ענייני הכשרות, בייחוד בעיר אילת[דרושה הבהרה]. בשנת 2003 הפסיד בפער של מספר קולות בודדים למועמד שמעליו ולא נכנס שוב למועצה. באותה העת, הגיש את מועמדותו לרב הראשי לישראל, אך הסיר את מועמדותו לבסוף, בהוראת הרב אלישיב. לאחר שהרב יונה מצגר נבחר לרב הראשי, הרב ראוכברגר נכנס במקומו למועצת הרבנות הראשית. היה חבר ועדת השמיטה של הרבנות הראשית לקראת שנת השמיטה ה'תשס"ח. במסגרת זו ניסה לצמצם את השימוש בהיתר המכירה. בעתירה שהוגשה כנגדו (בין השאר) בעניין זה חויב בתשלום 10,000 שקלים. בשנת 2008 התמודד לכהונה נוספת, אך לא נבחר.
בשנת 2011 זכה בפרס למפעל חיים ובמדליה מטעם המועצה הדתית חיפה. השתתף במפגשים בין-דתיים בחיפה ובצפון. לאחר פטירת הרב שאר ישוב כהן כיהן כממלא מקום רבה של חיפה.
בסוף ימיו עבר לשכונת בית וגן בירושלים, אולם הקפיד להמשיך ולנסוע להעביר שיעורים בחיפה.
נפטר בא' בחשוון תשפ"א ונקבר בבית הקברות שדה יהושע בחיפה.
משפחתו

ב-1961 נישא ללאה בת הרב מאיר סגל, נינתו של הרב יוסף יוזל הורוביץ "הסבא מנובהרדוק. לאה עבדה כמורה בכפר חסידים. ביוני 1964 נספתה בתאונת דרכים, כאשר סלע שנפל ממשאית מחץ אותה למוות. ב-1968 נישא בשנית לחיה חרמונה ליבוביץ. לאחר פטירתה בשנת 2001 נישא בשלישית לגיטה קלינרמן.
בניו מאשתו הראשונה:
הרב חיים ראוכברגר, חתנו של הרב יחיאל מיכל פיינשטיין. נפטר ממחלה בשנת 2008 בחיי אביו.
אליעזר ראוכברגר, יו"ר דגל התורה בירושלים וסגן ראש העיר.
בניו מאשתו השנייה:
יהושע ראוכברגר יו"ר עמותת "לב חדש" בחיפה ואחראי על מבני ציבור בעיר.
מרדכי יהודה ראוכברגר מנכ"ל רשת "פעמית סטור".
יוסף ראוכברגר מנהל מוסדות בציבור החרדי.
בתו שרה ברקמן טבעה למוות בחוף ימה של חיפה בשנת 1996, בעת שהצילה את אחייניתה מטביעה.